8ed3edb33309d88c89348619c030d166
Ποια η διαφορά μεταξύ των δύο μεθόδων prk και lasik;
arl.gr
2020.29
Η πρώτη (prk) είναι η λιγότερο επεμβατική μέθοδος . Σε σχέση με τη lasik έχει κάποιο σχετικό πόνο τις τρεις (3) πρώτες μέρες, ο οποίος αντιμετωπίζεται με την κατάλληλη αγωγή.


Η δεύτερη (lasik) έχει μεγαλύτερη προβλεψιμότητα στο τελικό οπτικό αποτέλεσμα, η αποκατάσταση της όρασης είναι πιο σύντομη, ο χρόνος ενστάλαξης κολλυρίων σαφώς πιο περιορισμένος και η διατήρηση των ανατομικών συντεταγμένων του κερατοειδή απολύτως αρμονική. Ωστόσο είναι μια μέθοδος σαφώς πιο επεμβατική από την προηγούμενη και για αυτό οι επιπλοκές, αν και ελάχιστες, είναι στατιστικά περισσότερες για αυτό και η εφαρμογή της συνιστάται σε μεγαλύτερου βαθμού μυωπίες.


942a54ae61ca1f313a3be008eed7517a
Είναι η επέμβαση με το laser επώδυνη;
arl.gr
2020.29
Και οι δυο τύποι επέμβασης, prk και lasik, είναι απολύτως ανώδυνες γιατί πριν από αυτές ενσταλάζονται σταγόνες αναισθητικού. 


Ο χειρουργός προετοιμάζει την επιφάνεια όπου θα εφαρμοστεί το laser είτε αφαιρώντας απαλά το επιθήλιο του κερατοειδούς (prk) ή δημιουργώντας με το μικροκερατόμο τον κρημνό ( lasik). 


Το επιθήλιο που αφαιρείται στην prk αναγεννάται μέσα σε 3-5 ημέρες. Στο διάστημα αυτό ο ασθενής μπορεί να εμφανίσει ελαφρές ενοχλήσεις και, μερικές φορές, κάποια πιο έντονη αίσθηση ερεθισμού ή και πόνου. Τα ενοχλήματα αυτά αντιμετωπίζονται εύκολα με την ανάλογη θεραπεία.

